ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
प्रधानमंत्री श्री नरेन्द्र मोदी के लोकप्रिय रेडियो कार्यक्रम ‘मन की बात’ की 100वीं कड़ी के अवसर पर केवीआईसी ने हरियाणा के भिवानी के दुल्हेड़ी गांव में मन की बात की 98वें कड़ी के ‘स्वच्छता के सिपाहियों’ का सम्मान करने के लिए एक विशेष कार्यक्रम आयोजित किया
प्रधानमंत्री श्री नरेन्द्र मोदी के लोकप्रिय रेडियो कार्यक्रम ‘मन की बात’ की 100वीं कड़ी के अवसर पर खादी एवं ग्रामोद्योग आयोग  ने आज हरियाणा के भिवानी के दुल्हेड़ी गांव में एक विशेष कार्यक्रम आयोजित किया। इस कार्यक्रम का आयोजन ‘मन की बात’ की 98वें कड़ी के ‘स्वच्छता के सिपाहियों’ का सम्मान करने और आम लोगों के बीच भारत सरकार की प्रमुख स्कीम ‘प्रधानमंत्री रोजगार सृजन कार्यक्रम’  के बारे में जागरूकता फैलाने के लिए किया गया है।
खादी एवं ग्रामोद्योग आयोग के अध्यक्ष श्री मनोज कुमार ने पीएमईजीपी जागरूकता कार्यक्रम को संबोधित करते हुए विचार व्यक्त किया कि प्रधानमंत्री के ‘मन की बात’ कार्यक्रम ने खादी को आत्मनिर्भर बनाने में उल्लेखनीय योगदान दिया है। उन्होंने यह भी कहा कि प्रधानमंत्री श्री नरेन्द्र मोदी का विजन युवाओं को ‘केवल रोजगार मांगने वाला नहीं, बल्कि रोजगार देने वाला’ बनाने और अन्य युवाओं के लिए एक प्रेरणा बनने का है। समीपवर्ती गांवों के 2,000 से ज्यादा लोगों ने इस जागरूकता शिविर में भाग लिया।
प्रधानमंत्री श्री नरेन्द्र मोदी ने मन की बात की 98वीं कड़ी में हरियाणा के दुल्हेड़ी गांव के स्वच्छता सिपाहियों की प्रशंसा की थी। दुल्हेड़ी गांव के युवाओं ने युवा स्वच्छता एवं जन सेवा समिति नामक एक संगठन का गठन किया था जिसने शहर के विभिन्न क्षेत्रों से लाखों टन कचरा साफ किया था।
श्री मनोज कुमार ने दुल्हेड़ी गांव के सभी ‘स्वच्छता सिपाहियों’ को बधाई दी और पीएमईजीपी के साथ उनके क्षेत्र के अधिकतम युवाओं को जोड़कर रोजगार सृजन में योगदान देने की अपील की।
खादी एवं ग्रामोद्योग आयोग के कर्मचारियों एवं अधिकारियों के साथ-साथ हरियाणा सरकार एवं बैंक के प्रतिनिधियों ने कार्यक्रम में भाग लिया, जो पीएमईजीपी के बारे में जागरूकता फैलाने और युवाओं को आत्मनिर्भर बनने तथा उनके समुदायों के विकास में योगदान देने के लिए प्रेरित करने में अत्यधिक सफल रहा।
प्रधानमंत्री कार्यालय
प्रधानमंत्री ने सुश्री लता मंगेशकर को उनके जन्मदिवस पर बधाई दी
प्रधानमंत्री श्री नरेन्द्र मोदी ने लता मंगेशकर जी को उनके जन्मदिवस पर बधाई दी है और उनके दुर्घायु होने तथा स्वस्थ जीवन की कामना की है।
अपने ट्वीट में प्रधानमंत्री ने कहा हैः
“आदरणीय लता दीदी को जन्मदिवस की बधाई। उनकी मधुर वाणी पूरे विश्व में गूंजती है। अपनी विनम्रता और भारतीय संस्कृति के प्रति लगाव के लिये उनका आदर किया जाता है। निजी तौर पर उनका आशीर्वाद मेरे लिये शक्ति का स्रोत है। मैं लता दीदी की दीर्घायु और उनके स्वस्थ जीवन के लिये प्रार्थना करता हूं।”
रेल मंत्रालय
केंद्रीय पर्यावरण, वन और जलवायु परिवर्तन, सूचना और प्रसारण, भारी उद्योग और सार्वजनिक उद्यम मंत्री श्री प्रकाश जावडेकर ने लोनंद के रास्ते फलटण से पुणे तक डेमू  रेलगाड़ी को झंडी दिखाकर रवाना किया
माननीय प्रधानमंत्री श्री नरेन्द्र मोदी के दूरदर्शी नेतृत्व में, पिछले 7 वर्षों से भारतीय रेलवे तीव्र गति से चल रही है: श्री प्रकाश जावडेकर
मानवरहित रेलवे क्रॉसिंग को समाप्त करने, साफ-सफाई, विद्युतीकरण में प्रगति, रेल पटरियों के दोहरीकरण, आधुनिक रेलगाड़ियों और डिब्बों का आगमन, रेलवे स्टेशनों पर वाईफाई और बढ़ते बंदरगाह सम्पर्क जैसे सुधारों ने पिछले कुछ वर्षों में रेलवे का स्वरूप बदल दिया है। "- श्री जावडेकर
पुणे से लोनंद होते हुए फलटण के बीच सीधा सम्पर्क क्षेत्र के लिए एक वरदान साबित होगा
भारत सरकार के माननीय पर्यावरण, वन और जलवायु परिवर्तन, सूचना और प्रसारण, भारी उद्योग और सार्वजनिक उद्यम मंत्री श्री प्रकाश जावडेकर ने 30.3.2021 को वीडियो कांफ्रेंस के माध्यम से लोनंद के रास्ते फलटण से पुणे के लिए डेमू  रेलगाड़ी को झंडी दिखाकर रवाना किया।
श्री शामराव उर्फ बाला साहेब पाटिल, माननीय सहकारिता और विपणन मंत्री, महाराष्ट्र सरकार और सतारा जिले के संरक्षक मंत्री, श्री रंजीत सिंह नाइक निंबालकर, माननीय सांसद , श्री गिरीश बापट, माननीय सांसद , श्री छत्रपति उदयनराजे भोंसले, माननीय सांसद , श्री चंद्रकांत  पाटिल, - श्री सुनील कांबले, माननीय विधायक और श्रीमती नीता नेवसे, अध्यक्ष, नगर परिषद, फलटण इस अवसर पर वीडियो लिंक के माध्यम से शामिल हुए। श्री सुनीत शर्मा, अध्यक्ष और मुख्य कार्यकारी अधिकारी, रेलवे बोर्ड, श्री पुनेन्द्रू मिश्रा, सदस्य , रेलवे बोर्ड, नई दिल्ली से वीडियो लिंक के माध्यम से समारोह में शामिल हुए। मध्य रेलवे के महाप्रबंधक श्री संजीव मित्तल ने सीएसएमटी मुंबई से समारोह में उपस्थित सभी लोगों का स्वागत किया।
इस अवसर पर समारोह को सम्बोधित करते हुए श्री प्रकाश जावडेकर ने कहा कि रेलवे, वाणिज्य और उद्योग, उपभोक्ता कार्य, खाद्य और सार्वजनिक वितरण मंत्री श्री पीयूष गोयल के मार्गदर्शन में रेलवे में व्यापक परिवर्तन दिखाई दे रहे हैं। उन्होंने कहा कि रेलगाड़ियों जैव-शौचालयों का प्रचलन आरम्भ होने से पटरियों और रेलवे स्टेशन के प्लेटफार्म पर साफ सफाई नज़र आ रही है। यह स्वच्छ भारत अभियान का एक आदर्श उदाहरण है।
उन्होंने यह भी उल्लेख किया कि माननीय रेल मंत्री श्री पीयूष गोयल के नेतृत्व में आईआरसीटीसी पर सरलीकृत आरक्षण प्रणाली शुरू होने से यात्रियों को जल्दी टिकट प्राप्त करने में मदद मिली है। रेलवे में उच्चतम मानकों की सुरक्षा सुनिश्चित करने के लिए मानव रहित रेलवे क्रॉसिंग को समाप्त करने, विद्युतीकरण में प्रगति, रेलवे पटरियों के दोहरीकरण और बंदरगाह संपर्क जैसे बुनियादी ढाँचों में सुधार ने अर्थव्यवस्था और विकास को बढ़ावा देने में मदद की है। 5000 से अधिक रेलवे स्टेशन पर वाई-फाई की सुविधा प्रदान की गई है जो यात्रियों को विश्वव्यापी वेब तक पहुंचने में सक्षम बनाते हैं और उनके ज्ञान में वृद्धि करते हैं।
फलटण-पुणे डेमू  रेलगाडी-
पृष्ठभूमि
• लोनंद के रास्ते होकर फलटण और पुणे के बीच रेलगाड़ियों के चलने से सामान्य रूप से इस क्षेत्र के लोगों और किसानों को नए बाजारों तक पहुंचने में मदद मिलेगी, विशेष रूप से छात्रों को अपनी पसंद के शैक्षिक संस्थानों तक पहुंचने और श्रमिकों को अधिक हरा चारा तलाश करने के लिए जाने में मदद मिलेगी।
• रेलवे, परिवहन का सबसे सस्ता साधन होने के नाते और लोनंद होते हुए पुणे से फलटण के बीच सीधा सम्पर्क क्षेत्र के लिए एक वरदान साबित होगा।
• इसके अलावा, फलटण के निवासियों को फलटण से पुणे और वापस जाने के लिए सीधी यात्री रेलगाडी से सम्पर्क की सुविधा प्राप्त होगी।
विदेश मंत्रालय
केन्द्रीय मंत्रिमंडल ने मालदीव के अड्डू शहर में भारत के एक नए वाणिज्य दूतावास को खोलने की मंजूरी दी
केन्द्रीय मंत्रिमंडल ने आज प्रधानमंत्री श्री नरेन्द्र मोदी की अध्यक्षता में हुई बैठक में 2021 में मालदीव के अड्डू शहर में भारत के एक नए वाणिज्य दूतावास को खोलने की मंजूरी दी हैI
भारत और मालदीव के बीच प्राचीन काल से ही जातीय, भाषाई, सांस्कृतिक, धार्मिक और व्यापारिक संबंध बने रहे हैंI भविष्य के लिए भारत की दूरगामी सोच में “पड़ोस पहले नीति” और :एसएजीएआर  ‘क्षेत्र में सभी के लिए सुरक्षा एवं विकास’ के तहत मालदीव का प्रमुख स्थान हैI
अड्डू शहर में नया वाणिज्य दूतावास खोलने से मालदीव में भारत की राजनयिक उपस्थिति और बढ़ेगी और इससे वर्तमान संबंधों और आकांक्षाओं को सुदृढ़ बनाया जा सकेगाI
इस समय प्रधानमंत्री श्री नरेन्द्र मोदी और मालदीव के राष्ट्रपति सोलिह के नेतृत्व में दोनों देशों के द्विपक्षीय संबंध अप्रत्याशित रूप से नए आयाम और ऊंचाइयों को छू रहे हैं I
यह; सबका साथ सबका विकास, की हमारी संवृद्धि और विकास की राष्ट्रीय प्राथमिकता की नीति को आगे बढ़ाने की दिशा में एक और कदम भी हैI भारत की राजनयिक उपस्थिति में बढ़ोतरी से भारतीय कम्पनियों को वहां के बाजारों में अपनी पैठ बनाने और भारतीय वस्तुओं और सेवाओं के निर्यात को बढ़ाने में भी सहायता मिलेगीI इससे “आत्मनिर्भर भारत” के हमारे लक्ष्यों के अनुरूप घरेलू उत्पादन और रोजगार के अवसरों में वृद्धि पर भी सीधा असर होगा I
रेल मंत्रालय
रेलवे द्वारा कोविड-19 के कारण यात्राओं को रोकने के लिए वरिष्ठ नागरिकों को दिए जाने वाले रियायतों को वापस लेने का निर्णय
यह निर्णय कोविड-19 के प्रसार पर अंकुश लगाने और जनसंख्या के सबसे कमजोर वर्ग यानी पुरानी बीमारी वाले व्यक्तियों और वरिष्ठ नागरिकों की रक्षा करने के लिए लिया गया है
कोविड-19 वायरस के प्रसार को रोकने और बुजुर्ग नागरिकों के लिए वर्तमान समय में यात्रा से संबंधित जोखिमों को कम करने के लिए, भारतीय रेलवे द्वारा वरिष्ठ नागरिकों के लिए विशेष प्रोत्साहनों को खत्म करके उनके गैर-आवश्यक यात्राओं को हतोत्साहित करने की दिशा में कदम उठाया गया है, जो कि वर्तमान समय में उनकी यात्रा के लिए प्रदान किया जाता है। भारतीय रेलवे द्वारा वरिष्ठ नागरिकों के लिए अनारक्षित और आरक्षित खंडों वाले टिकटों की रियायती बुकिंग को 20 मार्च के 00.00 समय से लेकर अगले निर्देश तक के लिए वापस ले लिया गया है। यह कदम कोविड-19 को ध्यान में रखते हुए गैर आवश्यक यात्राओं को हतोत्साहित करने के लिए उठाया गया है।
यह देखा गया है कि कोविड-19 वायरस का प्रसार होने और मृत्यु दर का सबसे ज्यादा जोखिम वरिष्ठ नागरिकों के लिए है, क्योंकि उम्र बढ़ने के साथ-साथ संवेदनशीलता बढ़ जाती है। कोरोना वायरस पर डब्ल्यूएचओ संयुक्त मिशन की एक रिपोर्ट के अनुसार, "इस गंभीर बीमारी और इसके कारण होने वाली मृत्यु दर में उच्चतम जोखिम रखने वाले व्यक्तियों में ज्यादातर 60 वर्ष से अधिक उम्र के लोग शामिल हैं"। इसमें आगे कहा गया है कि उम्र बढ़ने के साथ ही मृत्यु दर की संभावनाएं बढ़ जाती है और इसमें 80 वर्ष से ज्यादा उम्र के लोगों की मृत्यु दर  सबसे ज्यादा है।
कोविड-19 वायरस का प्रसार दुनिया में होने और भारत में इन मामलों की बढ़ती संख्या के बीच, इसके प्रसार में कमी लाने और जनसंख्या के सबसे कमजोर समूह यानी पुरानी बीमारी वाले लोगों और विशेष रूप से वरिष्ठ नागरिकों की रक्षा करना अनिवार्य बन चुका है। इस प्रकार की रियायतों को वापस लेना, सभी लोगों द्वारा अनावश्यक रूप से किए जाने वाले यात्राओं को हतोत्साहित करने के लिए अपनाए जा रहे एक व्यापक योजना का हिस्सा है और इसलिए अनारक्षित और आरक्षित दोनों क्षेत्रों में सभी रियायती टिकटों की बुकिंग को वापस ले लिया गया है, रोगियों, छात्रों और दिव्यांगजनों वाली श्रेणियों को छोड़कर।
यहां पर उल्लेखनीय है कि वरिष्ठ नागरिकों द्वारा बुकिंग किए गए टिकटों को रद्द करने और रद्दीकरण के बाद बचे हुए शुल्क की वापसी के लिए भारतीय रेलवे को पहले से ही बड़ी संख्या में अनुरोध प्राप्त हो रहे हैं।
उपरोक्त बातों को ध्यान में रखते हुए, रेलवे द्वारा निम्नलिखित कार्रवाई की जा रही है:
• वरिष्ठ नागरिकों को आरक्षित और अनारक्षित रेलवे टिकटों पर कोई भी रियायत 20 मार्च 2020 के 00:00 बजे से प्रदान नहीं किया जाएगा।
•20 मार्च 2020 से पहले खरीदे गए रेलवे टिकटों पर यात्रा करने वाले लोगों से किराए में आने वाले किसी भी अंतर का वसूली नहीं किया जाएगा।
रेलवे द्वारा यात्रियों की सुरक्षा के लिए सभी प्रकार का एहतियाती कदम उठाया जा रहा है। कोविड-19 वायरस के प्रसार का मुकाबला करने के लिए सभी देशवासियों के द्वारा सक्रिय सहयोग की आवश्यकता है।
एम/एके-
(Visitor Counter : 270
राष्ट्रपति सचिवालय
राष्ट्रपति ने ब्रह्माकुमारीज़ द्वारा आयोजित 'मेरा बंगाल, व्यसन मुक्त बंगाल' अभियान का शुभारंभ किया
राष्ट्रपति श्रीमती द्रौपदी मुर्मु ने आज  राजभवन, कोलकाता में ब्रह्माकुमारीज़ द्वारा आयोजित 'नशा मुक्त भारत अभियान' के तहत 'मेरा बंगाल, व्यसन मुक्त बंगाल' अभियान का शुभारंभ किया।
राष्ट्रपति ने इस अवसर पर कहा कि मादक द्रव्यों का दुरुपयोग समाज और देश के लिए चिंता का विषय है। इन व्यसनों के कारण युवा अपने जीवन में सही दिशा नहीं चुन पाते हैं। यह अत्यंत चिंताजनक है और इस मामले में सभी मोर्चों पर काम करने की आवश्यकता है। उन्होंने कहा कि इस स्थिति में आध्यात्मिक जागृति, चिकित्सा, सामाजिक एकजुटता और राजनीतिक इच्छाशक्ति के माध्यम से सुधार किया जा सकता है। उन्होंने ऐसे मुद्दों पर चर्चा करने और उनके समाधान की दिशा में काम करने के लिए ब्रह्माकुमारीज़ जैसे संगठनों की सराहना की।
राष्ट्रपति ने कहा कि किसी भी प्रकार का व्यसन मानसिक तनाव और साथियों के दबाव के कारण विकसित होता है। नशे की लत स्वास्थ्य के लिए हानिकारक है। व्यसन से कई अन्य विकार भी उत्पन्न होते हैं। व्यसन करने वाले लोगों के परिवार और मित्रों को भी काफी परेशानी होती है। उन्होंने सभी युवाओं से आग्रह किया कि वे नशे के आदी किसी भी मित्र की जानकारी उसके परिवार को दें।
राष्ट्रपति ने मादक पदार्थों का सेवन करने वाले लोगों से अपना जीवन नष्ट नहीं करने का आग्रह किया। उन्होंने कहा कि अगर वे किसी भी तरह के तनाव में हैं तो उन्हें अपने मित्रों, परिवार या किसी सामाजिक संगठन से बात करनी चाहिए। ऐसी कोई समस्या नहीं है जिसका वे अपनी इच्छाशक्ति से सामना नहीं कर सकते। उन्होंने कहा कि असामाजिक तत्व मादक द्रव्यों के उपयोग और नशे की लत का फायदा उठाते हैं। मादक द्व्यों को खरीदने में खर्च होने वाले पैसे का उपयोग आपराधिक गतिविधियों में भी किया जाता है। उन्होंने विश्वास व्यक्त किया कि नशे के आदी लोग अपनी भलाई तथा समाज और देश के हित में इस बुरी आदत से बाहर आएंगे।
राष्ट्रपति ने कहा कि युवा हमारी सबसे महत्वपूर्ण संपत्ति हैं। उन्हें अपना समय और अपनी ऊर्जा भविष्य की नींव को मजबूत करने में लगानी चाहिए, वह नशे की वजह से बर्बाद हो रही है। शिक्षण संस्थानों को यह पता लगाना चाहिए कि क्या विद्यार्थी गलत दिशा में जा रहे हैं। यदि कुछ सामने आता है, तो तुरंत कार्रवाई की जानी चाहिए।
राष्ट्रपति का भाषण देखने के लिए कृपया यहां क्लिक करें -
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केन्द्र शासित प्रदेशों को 52.37 करोड़ से अधिक टीके उपलब्ध कराए गए
राज्यों/केन्द्र शासित प्रदेशों तथा निजी अस्पतालों के पास अभी भी 2.42 करोड़ से अधिक शेष तथा अप्रयुक्त टीके उपलब्ध
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है। सभी लोगों को कोविड-19 टीकाकरण उपलब्ध कराने का नया चरण 21 जून, 2021 से आरंभ हुआ। अधिक टीकों की उपलब्धता, बेहतर ढंग से योजना बनाने में राज्यों/केन्द्र शासित प्रदेशों को सक्षम बनाने के लिए उन्हें अग्रिम रूप से टीका उपलब्ध कराने तथा टीका आपूर्ति को विवेकपूर्ण बनाने के जरिये टीकाकरण अभियान में तेजी लाई गई है।
राष्ट्रव्यापी टीकाकरण अभियान के हिस्से के रूप में, भारत सरकार राज्यों/केन्द्र शासित प्रदेशों को नि:शुल्क टीका उपलब्ध कराने के माध्यम से उनकी सहायता करती रही है। कोविड-19 टीकाकरण अभियान के सार्वभौमिकरण के नये चरण में, केन्द्र सरकार देश में टीका विनिर्माताओं द्वारा उत्पादित टीकों के 75 प्रतिशत की खरीद करेगी और राज्यों तथा केन्द्र शासित प्रदेशों को आपूर्ति  करेगी।
|
|
टीकों की खुराकें
|
|

|
|
आपूर्ति की गई
|
|
52,37,50,890
|
|
प्रक्रिया प्रगति में
|
|
8,99,260
|
|
खपत
|
|
50,32,77,942
|
|
शेष उपलब्ध
|
|
2,42,87,160
अभी तक राज्यों/केन्द्र शासित प्रदेशों को सभी स्रोतों से 52.37 करोड़ से अधिक  टीके उपलब्ध कराए गए हैं और 8,99,260 टीके उपलब्ध कराए जाने की प्रक्रिया प्रगति में है।
इनमें से अपव्यय सहित कुल 50,32,77,942 टीकों की  खपत हुई है।
राज्यों/केन्द्र शासित प्रदेशों तथा निजी अस्पतालों के पास अभी भी 2.42 करोड़  से अधिक शेष तथा अप्रयुक्त टीके उपलब्ध हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 204.25 करोड़ टीके लगाए जा चुके हैं
बीते चौबीस घंटों में 31,36,029 टीके लगाए गए
भारत में सक्रिय मरीजों की संख्या 1,43,676 है
सक्रिय मामलों की दर 0.33 प्रतिशत है
स्वस्थ होने की वर्तमान दर 98.48 प्रतिशत है
बीते चौबीस घंटों में 19,336 लोग स्वस्थ हुए,अब तक स्वस्थ हुए कुल लोगों की संख्या 4,33,49,778 है
पिछले 24 घंटों में 19,673 नए मामले सामने आए
दैनिक सक्रिय मामलों की दर 4.96 प्रतिशत है
साप्ताहिक सक्रिय मामलों की दर 4.88 प्रतिशत है
अब तक 87.52 करोड़ जांच की जा चुकी हैं,बीते चौबीस घंटों में 3,96,424 जांच की गई
विद्युत मंत्रालय
दुलहस्ती पावर स्टेशन ने आजादी का अमृत महोत्सव के तहत सम्मलेन का आयोजन कर एनजीओ को एंबुलेंस सौंपी
केंद्रीय राज्य मंत्री , विज्ञान एवं प्रौद्योगिकी मंत्रालय और पृथ्वी विज्ञान मंत्रालय, राज्य मंत्री, प्रधानमंत्री कार्यालय तथा कार्मिक, लोक शिकायत एवं पेंशन मंत्रालय, परमाणु ऊर्जा विभाग और अंतरिक्ष विभाग डॉ जितेंद्र सिंह और एनएचपीसी के अध्यक्ष एवं प्रबंध निदेशक श्री ए.के. सिंह ने दुलहस्ती पावर स्टेशन द्वारा आयोजित आजादी का अमृत महोत्सव कार्यक्रम में भाग लिया और सीएसआर योजना के तहत एक एम्बुलेंस सौंपी। एनएचपीसी का दुलहस्ती पावर स्टेशन आजादी का अमृत महोत्सव के तहत विभिन्न कार्यक्रमों का आयोजन कर रहा है।
कार्यक्रम को संबोधित करते हुए डॉ. जितेंद्र सिंह ने लोगों को राष्ट्र की सेवा में आगे आने के लिए प्रोत्साहित किया। उन्होंने किश्तवाड़ जिले में एनएचपीसी द्वारा वर्तमान में चलाई जा रही परियोजनाओं के बारे में भी लोगों को बताया और कहा कि इन परियोजनाओं के पूरा होने से आने वाले समय में किश्तवाड़ बिजली उत्पादन का पावर हब बनने जा रहा है। इन परियोजनाओं से स्थानीय लोगों को रोजगार के अवसर मिलेंगे और क्षेत्र का विकास होगा। केंद्रीय मंत्री ने एनएचपीसी द्वारा किए जा रहे कार्यों की सराहना की।
एनएचपीसी के अध्यक्ष एवं प्रबंध निदेशक श्री ए.के. सिंह ने समारोह को संबोधित करते हुए कहा कि आजादी का अमृत महोत्सव के तहत एनएचपीसी द्वारा विभिन्न कार्यक्रममों का आयोजन किया जा रहा है और यह सम्मेलन भी उसी महोत्सव के तहत आयोजित किया गया है। उन्होंने बताया कि निगम स्थानीय स्तर पर एनएचपीसी की सीएसआर योजना के माध्यम से सामाजिक विकास की कई गतिविधियों से जुड़ा हुआ है और आज सीएसआर व एसडी पहल के तहत सेवा भारती एनजीओ को वेंटिलेटर एवं अन्य आधुनिक सुविधाओं से लैस एक एम्बुलेंस सौंपी जा रही है।
कार्यक्रम के दौरान डॉ. जितेंद्र सिंह और श्री ए.के. सिंह ने सेवा भारती एनजीओ के अधिकारियों को एम्बुलेंस की चाबियां सौंपी।
जम्मू और कश्मीर में सेवा भारती के अध्यक्ष डॉ. अनिल कुमार मन्हास ने सीएसआर योजना के तहत एम्बुलेंस उपलब्ध कराने के लिए एनएचपीसी का आभार व्यक्त किया। उन्होंने कहा कि किश्तवाड़ तथा आसपास के क्षेत्रों के जरूरतमंद लोगों को एम्बुलेंस सेवा से लाभ मिलेगा और लोगों को यह एम्बुलेंस सेवा बिना लाभ या हानि के आधार पर प्रदान की जाएगी। सीमा जागरण मंच के अखिल भारतीय सह-संगठन मंत्री श्री मुरलीधर ने एनएचपीसी के सीएमडी श्री ए.के. सिंह को बधाई दी और उनके संगठन द्वारा किए जा रहे सामाजिक कार्यों के बारे में जानकारी दी।
इस दौरान राष्ट्रीय एकता एवं सेवा कार्य की भूमिका विषय पर संगोष्ठी तथा एम्बुलेंस सौंपने का कार्यक्रम का भी आयोजन किया गया।
इस अवसर पर सीवीपीपीपीएल के प्रबंध निदेशक श्री ए.के. चौधरी, एनएचपीसी जम्मू के क्षेत्रीय प्रमुख श्री राजन कुमार, एनएचपीसी और सीवीपीपीपीएल के अधिकारी एवं कर्मचारी तथा सेवा भारती के अधिकारी उपस्थित थे।
प्रधानमंत्री कार्यालय
प्रधानमंत्री श्री नरेन्द्र मोदी ने‘राष्ट्रीय युवा संसद महोत्सव 2019 पुरस्कार’प्रदान किए
प्रधानमंत्री श्री नरेन्द्र मोदी ने आज नई दिल्ली स्थित विज्ञान भवन में राष्ट्रीय युवा संसद महोत्सव 2019 पुरस्कार के समापन समारोह में शिरकत की। उन्होंने ‘राष्ट्रीय युवा संसद महोत्सव 2019 पुरस्कार’ प्रदान किए और विजेताओं को प्रमाण-पत्र वितरित किए। उन्होंने इस अवसर पर ‘खेलो इंडिया एप’ भी लांच किया जो इससे संबंधित आवश्यक जानकारियां प्रदान करेगा।
प्रधानमंत्री ने राष्ट्रीय युवा संसद महोत्सव 2019 के प्रतिभागियों एवं पुरस्कार विजेताओं को बधाई देते हुए उनमें छिपे हुए ओज और समर्पण की सराहना की। उन्होंने कहा कि यह महोत्सव ‘नए भारत’ की छवि का प्रतिनिधित्व करता है। उन्होंने युवाओं से ‘नए भारत’ के विजन से जुड़ने को कहा। उन्होंने यह भी कहा कि देश के युवाओं को राष्ट्र एवं समाज के विकास में बड़ी भूमिका निभाने के लिए तैयार रहना चाहिए।
प्रधानमंत्री ने देश के युवाओं से समाज की प्रगति के लिए बेहतर संवाद कौशल विकसित करने का अनुरोध किया। उन्होंने कहा कि किसी के द्वारा बोले जाने वाले शब्द भले ही प्रभावशाली हों अथवा न हों, लेकिन इन्हें निश्चित तौर पर प्रेरक होना चाहिए। उन्होंने राष्ट्र के युवाओं से विभिन्न मुद्दों को सामने रखने और उन पर वाद-विवाद कराने को कहा। प्रधानमंत्री ने कहा कि युवा दरअसल ओज और नए विचारों से परिपूर्ण होते हैं जिससे वे और भी ज्यादा कारगर ढंग से नई चुनौतियों का सामना करने में सक्षम होते हैं।
प्रधानमंत्री ने उम्मीद जताई कि राष्ट्रीय युवा संसद महोत्सव प्लेटफॉर्म युवाओं में छिपे हुए ओज को उपयुक्त दिशा एवं स्वरूप प्रदान करेगा और इसके साथ ही एक बेहतर संवाद प्रक्रिया का मार्ग प्रशस्त करेगा। उन्होंने कहा कि इस तरह के आयोजन उन लोगों के लिए काफी मददगार साबित होंगे जो सांसद बनने की ख्वाहिश रखते हैं।
इससे पहले पुरस्कार विजेताओं को प्रधानमंत्री के साथ अपने-अपने विचारों को साझा करने का अवसर मिला। प्रधानमंत्री ने महोत्सव के प्रतिभागियों के साथ भी संवाद किया।
राष्ट्रीय युवा संसद महोत्सव 2019 का आयोजन ‘नए भारत की आवाज बनें एवं समाधान खोजें और नीति में योगदान दें’ थीम पर किया गया है। इसका आयोजन युवा मामले एवं खेल मंत्रालय के तत्वावधान में नेशनल सर्विस स्कीम और नेहरू युवा केन्द्र संगठन द्वारा संयुक्त रूप से किया गया है।
प्रधानमंत्री कार्यालय
प्रधानमंत्री ने भारत के पहले केबल-स्टे रेल ब्रिज, अंजी खड्ड पुल के पूरा होने पर प्रसन्नता व्यक्त की
प्रधानमंत्री श्री नरेन्द्र मोदी ने भारत के पहले केबल-स्टे रेल ब्रिज, अंजी खड्ड पुल के पूरा होने पर प्रसन्नता व्यक्त की है।
पुल का निर्माण 11 महीने में पूरा कर लिया गया और उसमें लगे केबल की कुल लंबाई 653 किलोमीटर है।
केंद्रीय रेल मंत्री श्री अश्विनी वैष्णव के ट्वीट पर प्रतिक्रिया देते हुए प्रधानमंत्री ने ट्वीट कियाः
“शानदार!”
प्रधानमंत्री कार्यालय
प्रधानमंत्री ने राष्ट्रपति से भेंट की
प्रधानमंत्री श्री नरेन्द्र मोदी ने राष्ट्रपति श्रीमती द्रौपदी मुर्मू से भेंट की।
प्रधानमंत्री कार्यालय ने ट्वीट किया;
‘प्रधानमंत्री श्री नरेन्द्र मोदी ने आज राष्ट्रपति द्रौपदी मुर्मू जी से भेंट की।’
प्रधानमंत्री कार्यालय
प्रधानमंत्री ने श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई दी
प्रधानमंत्री श्री नरेन्द्र मोदी ने श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई दी है।
एक ट्वीट में प्रधानमंत्री ने कहा;
"श्री भूपेंद्रभाई पटेल को गुजरात के मुख्यमंत्री के रूप में शपथ लेने पर बधाई। मैं उन सभी को भी बधाई देना चाहता हूं, जिन्होंने मंत्रियों के रूप में शपथ ली है। यह एक ऊर्जावान टीम है, जो गुजरात को प्रगति की नई ऊंचाइयों पर ले जाएगी।"
रेल मंत्रालय
भारतीय रेल की उत्पादन इकाइयां 2022-23 में रिकॉर्ड उत्पादन अर्जित करने के लिए फास्ट ट्रैक पर
785 इलेक्ट्रिक लोकोमोटिव का इस वित्त वर्ष 2022-23 में 31 जनवरी तक उत्पादन
इस वित्त वर्ष 2022-23 में 31 जनवरी तक 4,175 एलएचबी कोचों का उत्पादन हुआ
भारतीय रेल की उत्पादन इकाइयां 2022-23 में रिकॉर्ड उत्पादन अर्जित करने के लिए फास्ट ट्रैक पर हैं।
भारतीय रेल की उत्पादन इकाइयों अर्थात चित्तरंजन में चित्तरंजन लोकोमोटिव वक्र्स , वाराणसी में बनारस लोकोमोटिव वक्र्स , पटियाला में पटियाला लोकोमोटिव वक्र्स  ने वित्त वर्ष 2022-23 की 31 जनवरी तक 785 इलेक्ट्रिक लोकोमोटिव का उत्पादन किया है।
2022-23  में इलेक्ट्रिक लोकोमोटिव का वास्तविक उत्पादन
|
|
चित्तरंजन लोकोमोटिव वक्र्स 
|
|
344
|
|
बनारस लोकोमोटिव वक्र्स 
|
|
286
|
|
पटियाला लोकोमोटिव वक्र्स 
|
|
155
|
|
कुल
|
|
785
भारतीय रेल की कोच उत्पादन इकाइयां सुविधाजनक और त्वरित गतिशीलता सुनिश्चित करने के लिए वित्त वर्ष 2022-23 में 31 जनवरी तक 4,175 एलएचबी कोचों का विनिर्माण करके एलएचबी कोच उत्पादन में तेजी लाई है।
2022-23  में एलएचबी कोचों का वास्तविक उत्पादन
|
|
रेल कोच फैक्टरी 
|
|
1221
|
|
इंटीग्रल कोच फैक्टरी 
|
|
1891
|
|
मॉडर्न कोच फैक्टरी 
|
|
1063
|
|
कुल
|
|
4175
श्रम और रोजगार मंत्रालय
जी20 रोजगार कार्यकारी समूह की दूसरी बैठक असम के गुवाहाटी में  आयोजित की जा रही है
भारत की जी20 अध्यक्षता के तहत रोजगार कार्यकारी समूह  की दूसरी बैठक 03 से 05 अप्रैल, 2023 तक असम के गुवाहाटी शहर में आयोजित होने वाली है। जी20 के 19 सदस्य राष्ट्र, 7 अतिथि देश और 5 अंतर्राष्ट्रीय संगठनों के 72 से अधिक प्रतिनिधि इस तीन दिवसीय कार्यक्रम में शामिल होने के लिए गुवाहाटी पहुंच चुके हैं।
रोजगार कार्यकारी समूह के पास सभी के लिए सशक्त, टिकाऊ, संतुलित और आजीविका-समृद्ध विकास हेतु प्राथमिकता वाले श्रम, रोजगार एवं सामाजिक मुद्दों को हल करने का जनादेश है। भारत सरकार का श्रम एवं रोजगार मंत्रालय  भारतीय की जी20 की अध्यक्षता के तहत रोजगार कार्य समूह के लिए नोडल मंत्रालय के तौर पर कार्य कर रहा है।
जी20 रोजगार कार्यकारी समूह की दूसरी बैठक भारत की जी20 अध्यक्षता के तहत रोजगार कार्यकारी समूह- 2023 के लिए 3 मुख्य प्राथमिकता वाले क्षेत्रों के परिणामों पर आम सहमति बनाने की दिशा में एक महत्वपूर्ण पहल है। ये तीन क्षेत्र इस प्रकार से हैं i). वैश्विक कौशल अंतराल को दूर करना ii). गिग और प्लेटफॉर्म इकोनॉमी तथा सामाजिक सुरक्षा iii). सामूहिक संरक्षण के लिए सतत वित्तपोषण।
बैठक के पहले दिन कल शैक्षिक कार्य समूह, डिजिटल अर्थव्यवस्था कार्यकारी समूह, फाइनेंस ट्रैक, जी20 उद्यमिता अनुसंधान केंद्र और एल20 तथा बी20 समूहों जैसे विभिन्न प्राथमिकता वाले क्षेत्रों पर केंद्रित सत्र आयोजित होंगे।
रोजगार कार्यकारी समूह की दूसरी बैठक के दौरान आम सहमति पर पहुंचने के लिए मंत्रिस्तरीय विज्ञप्ति और परिणाम दस्तावेजों पर चर्चा होगी। जी20 देशों में इसके अंतिम कार्यान्वयन के माध्यम से वैश्विक अर्थव्यवस्था की भविष्य की दिशा को निर्धारित करने के लिए विज्ञप्ति काफी महत्वपूर्ण है।
जी20 रोजगार कार्यकारी समूह की तीन दिवसीय बैठक में असम की सांस्कृतिक विरासत को प्रदर्शित करने वाले कार्यक्रम भी आयोजित किये जाएंगे।
प्रधानमंत्री कार्यालय
प्रधानमंत्री ने गोपाल कृष्ण गोखले को उनकी जन्म जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने गोपाल कृष्ण गोखले को उनकी जन्म जयंती पर श्रद्धांजलि अर्पित की है।
प्रधानमंत्री ने एक ट्वीट में कहा :
“मैं गोपाल कृष्ण गोखले को उनकी जन्म जयंती पर श्रद्धांजलि अर्पित करता हूं जो भारत के स्वाधीनता आंदोलन के ज़बरदस्त समर्थक थे। वह शिक्षा और सामाजिक सशक्तिकरण को आगे बढ़ाने के उद्देश्य से किए गए कई प्रयासों में भी सबसे आगे थे। उनके आदर्शों ने महात्मा गांधी सहित कई लोगों को प्रभावित किया।“